SA-student eerste vroue-kwadrupleeg op KilimanjaroMycroft en haar spanmaats na hulle Kilimanjaro uitgeklim het. Foto: Facebook ŉ Student aan die Universiteit Kaapstad (UK) het die eerste vroue-kwadrupleeg geword om berg Kilimanjaro uit te klim. Chaeli Mycroft (21), medestigter van die Chaeli-veldtog en aktivis vir gestremdes, het Donderdag geskiedenis gemaak toe sy en haar span die piek van Kilimanjaro, Afrika se hoogste bergspits, bereik het. Mycroft het die berg met behulp van haar spanmaats en ’n spesiale rolstoel uitgeklim. Die groep het twee jaar aan hul Kilimanjaro-reis beplan voordat hulle einde Augustus van Kaapstad na Tanzanië gereis het. Mycroft, wat serebraal gestremd is, het in 2011 die internasionale vredesprys vir kinders gewen. Sy het ook in 2012 die eerste medalje vir maatskaplike aktivisme ontvang. Mycroft het saam met vriende die Chaeli-veldtog begin toe sy nege jaar oud was om Suid-Afrikaanse kinders met gestremdhede te help.